We Are the Champions
We Are the Champions je singl britanske rock grupe Queen. Tekst je napisao Freddie Mercury. Singl je izdan 7. oktobra 1977. godine i nalazi se na albumu News of the World iz 1977. godine. Iako je napisana 1975. godine, inspirisana fudbalom, nije snimljena sve do 1977. godine. Pjesma je dostigla 2. mjesto na top-listi u Velikoj Britaniji i 4. mjesto na Billboard Hot 100 top-listi najboljih pjesama u SAD-u. Postala je jedna od najpoznatijih i najizvođenijih pjesama Queena i svojevrstna himna. Pjesma se i danas izvodi na različitim sportskim događajima. Poslije izlaska pjesme, njen autor je 1978. izjavio: Mislio sam na nogomet dok sam je pisao. Pretpostavljam da pjesmu možete smatrati mojom verzijom I Did It My Way. Pjesmu su naknadno obradili mnogi muzičari.